Anjing penuding Navarra

Anjing penuding Navarra ialah satu baka anjing pemburu Sepanyol dari komuniti berautonomi Navarra, di Sepanyol utara. Ia merupakan salah daripada lima baka Basque bagi anjing, yang selebihnya merupakan anjing gembala Basque, erbi txakur, villano de las Encartaciones, dan villanuco de las Encartaciones.

Sejarah
Pachón dipercayai sebagai antara baka anjing penuding tertua dari semenanjung Iberia, dengan bukti ikonografi yang seawal Zaman Pertengahan. Pada abad kesembilan belas, apabila perburuan menjadi pekerjaan bagi golongan borjuis, ia tersebar meluas di serata Sepanyol dengan sebilangan nama seperti pachón, pachón de Vitoria, pachón español, perdiguero común, dan perdiguero navarro. Anjing jenis ini dipamerkan dalam pertunjukan anjing terawal Sepanyol pada tahun 1890-an.

Pachón merupakan antara baka yang diiktiraf oleh Real Sociedad Canina de España pada pengasasannya pada tahun 1911, tetapi menjelang tahun 1970-an dipercayai pupus. Usaha untuk memulihkannya bermula dengan banci bagi contoh terselamat pada tahun 1979. Pada tahun 1983, ia merupakan salah satu daripada empat baka anjing Sepanyol yang digambarkan dalam keluaran setem pos. Sebuah persatuan baka, iaitu Asociación Nacional pro Recuperación del Pachón Navarro, diasaskan di  di Álava pada tahun 2001, diikuti oleh Círculo de Cazadores y Criadores de Pachón Navarro di Pamplona pada tahun 2002. Piawaian baka diterbitkan oleh pemerintah Navarra pada tahun 2006 dan, pada tahun 2010, pachón ditambahkan ke dalam senarai baka anjing yang diiktiraf oleh pemerintah Sepanyol. Ia tidak diiktiraf oleh Persekutuan Kinologi Antarabangsa.

Pada tahun 2009, jumlah populasi baka dianggarkan pada antara 700 dengan 1000 ekor anjing. Pada tahun 2026, ia merupakan antara enam belas baka Sepanyol yang dianggap rentan oleh Real Sociedad Canina de España.

Ciri
Pachón biasanya berbulu pendek. Lapis bulunya sangat berbeza-beza, dan mungkin ekawarna, dwiwarna, atau triwarna. Warna paling lazim merupakan hitam dan putih, perang berangan dan putih, hati dan putih, dan jingga dan putih, kesemuanya dengan tompok-tompok dan bintik-bintik warna pada latar belakang putih.

Segelintir contoh memaparkan ciri luar biasa, iaitu hidung terbelah atau dwicabang, trait yang dikongsi dengan Tarsus çatalburun dari Turki dan kadang-kadang terlihat pada anjing Amerika Selatan.

Catatan

Rujukan

Penuding Navarra, Anjing
Penuding Navarra, Anjing
Penuding Navarra, Anjing
Penuding Navarra, Anjing
Penuding Navarra, Anjing
Kategori:Baka haiwan bela jinak Basque